USA aktsiad tegid eile läbi viimase kolme nädala suurima kukkumise, sest kasutatud majade müük vähenes.
Kasutatud majade müügi vähenemine viis turuosaliste mõtted sellele, et on oodata veelgi halbu uudiseid.
Majade müük langes eelmisel kuul 4,1 protsenti ja oli aastapõhiselt 6,33 miljonit ühikut. See on väikseim näitaja 2004. aasta jaanuarist saadik.
Langust juhtisid ehitusfirma KB Home"i ja kinnisvarafirma Realogy aktsiad. Jaemüüjate aktsiate hinnalangust vedas remonditarvete müüja Lowe"s.
Indeksitest langes Standard Poor"s 500 0,5 protsenti ja oli 1292,99 punkti. Dow Jones alanes 0,4 protsenti ning oli 11 297,90 punkti. Nasdaq kaotas oma väärtuses 0,7 protsenti, olles 2134,66 punkti.